**DOM ZA STARIJE I NEMOĆNE OSOBE VARAŽDIN**

**Varaždin, Zavojna 6**

**Razina: 31**

**Matični broj: 03375471**

**OIB: 41732682041**

**Šifra djelatnosti: 8730**

**RKP: 07874**

**Šifra grada/opć.: 472**

**BILJEŠKE UZ FINANCIJSKA IZVJEŠĆA**

**1. siječanj – 31. prosinac 2019.**

**OBRAZAC PR-RAS**

AOP 001 –za razdoblje od 01.01. - 31.12.2019. ukupni prihodi poslovanja iznose 21.674.660,00 kn, što je za 40 % više u odnosu na prošlu godinu. Razlog navedenog povećanja prihoda je taj što se u ustanovi provodi EU projekt pod nazivom „Energetska obnova Doma za starije i nemoćne osobe Varaždin na adresi Zavojna 6, Varaždin“. Za realizaciju navedenog projekta u 2019. godini primljena su novčana sredstva u iznosu od 3.676.009,00 kn od Ministarstva regionalnoga razvoja i fondova Europske unije te 236.607,00 kn iz državnog proračuna temeljem prijenosa EU sredstava. Više ostvareni prihodi također su ostvareni iz razloga povećanja cijena smještaja u Domu.

AOP 045 – prihod u iznosu od 30.000,00 kn doznačen je iz gradskog proračuna, a odnosi se na sufinanciranje dijela troškova smještaja korisnika Dnevnog centra.

AOP 077 – prihod u iznosu od 39.316,00 kn ostvaren je od kamata na depozite po viđenju. Prihodi od kamata ostvareni su u većem iznosu u odnosu na prošlu godinu zbog navedenog povećanja novčanih sredstava na računu ustanove zbog provođenja EU projekta.

AOP 111 – prihodi koje ustanova ostvari naplatom cijena opskrbnina od obveznika plaćanja i ostali prihodi (telefonske usluge i topli obrok) ostvareni su u iznosu od 11.925.522,00 kn što je više u odnosu na prošlu godinu. Veći prihodi ostvareni su iz razloga povišenja cijena smještaja u Domu od 1. rujna 2018. godine. U navedenom iznosu ukupnih prihoda, prihodi Dnevnog centra ostvareni su u iznosu od 142.428,00 kn.

AOP 123 – prihodi u iznosu od 260.544,00 kn ostvareni su od zakupa poslovnog prostora u iznosu od 234.153,00 kn te tekućih i kapitalnih donacija u iznosu od 26.391,00 kn.

AOP 130 – prihodi iz proračuna županije temeljem Odluke o minimalnim financijskim standardima, kriterijima i mjerilima za decentralizirano financiranje domova za starije i nemoćne osobe u 2019. godini ostvareni su u iznosu od 5.253.088,00 kn. Za materijalne rashode doznačeno je 4.103.171,00 kn, za nabavu nefinancijske imovine doznačeno je 999.932,00 kn, a za hitnu intervenciju doznačeno je 149.985,00 kn. Za Dnevni centar doznačena su sredstva iz županijskog proračuna u iznosu od 84.750,00 kn, a iz županijskog proračuna također su dobivena i novčana sredstva u iznosu od 251.875,00 kn za izradu Glavnog i Izvedbenog projekta što je bilo potrebno kako bi se ustanova mogla prijaviti na još jedan EU projekt vezano za izgradnju Gerontološkog centra.

AOP 148 – ukupni rashodi poslovanja iznose 16.810.413,00 kn, što je više u odnosu na prethodnu godinu.

Ukupno ostvareni rashodi poslovanja odnose se na:

AOP 149 – Rashodi za zaposlene 10.049.325,00 kn

AOP 160 – Materijalni rashodi 6.730.882,00 kn

AOP 207 – Financijski rashodi 11.878,00 kn

AOP 246 – Naknade građ. i kuć. 18.328,00 kn

Rashodi za zaposlene znatno su povećani u odnosu na prošlu godinu iz razloga povećanja osnovice za izračun plaće od 3 % koja se primjenjivala od 01. siječnja 2019. godine, te dodatnog povećanja osnovice za izračun plaće od 2 % koja se primjenjivala od 01. rujna 2019. godine. Na porast rashoda za zaposlene također je utjecalo i povećanje pojedinih koeficijenata koje je Vlada odredila Uredbom o izmjeni Uredbe o nazivima radnih mjesta i koeficijentima složenosti poslova u javnim službama (NN 57/2018), a koja je na snazi od 5. srpnja 2018. godine.

U ukupno ostvarenim rashodima poslovanja sadržani su i rashodi Dnevnog centra u iznosu od 464.106,00 kn – rashodi za zaposlene ostvareni su u iznosu od 114.875,00 kn, a materijalni rashodi u iznosu od 97.355,00 kn. Iznos od 251.875,00 kn na poziciji Ostale intelektualne usluge odnosi se na financiranje već spomenutog Glavnog i Izvedbenog projekta vezano za prijavu na još jedan EU projekt.

Iz prihoda od zakupa poslovnog prostora isplaćene su naknade članovima Upravnog vijeća u iznosu od 77.604,00 kn te je kupljena oprema u iznosu od 12.414,00 kn.

AOP 285 – prikazan je manjak prihoda poslovanja prenesen iz prethodnih godina, a odnosi se na povrat novčanih sredstava Varaždinskoj županiji u iznosu od 231.005,00 kn koja su dobivena u 2017. godini za izradu Glavnog projekta vezano za prijavu na EU projekt. Navedeni manjak prihoda umanjen je za višak prihoda poslovanja koji je ostvaren u 2018. godini.

AOP 341 – rashodi za nabavu nefinancijske imovine ostvareni su u iznosu od 6.698.800,00 kn. Iznos od oko 1.000.000,00 kn utrošen je na obnovu soba korisnika te na kupnju opreme. U 8 soba korisnika kompletno su obnovljene kupaone, u 50-ak soba obnovljene su podne obloge, obavljeni su soboslikarski radovi te je kupljen novi namještaj. Ostatak navedenog iznosa odnosi se na rashode vezane uz projekt Energetske obnove.

**OBRAZAC BIL**

AOP 001 – stanje u bilanci na dan 31.12.2019. iznosi 29.183.149,00 kn.

AOP 002 – ukupna vrijednost nefinancijske imovine iznosi 23.926.394,00 kn. Ispravak vrijednosti za 2019. godinu iznosi 719.481,00 kn.

AOP 064 – stanje žiro – računa na dan 31.12.2019. iznosi 4.070.209,00 kn.

AOP 073 – potraživanja u iznosu od 65.671,00 kn odnose se na potraživanja za više plaćene poreze i doprinose u iznosu od 21.254,00 kn te potraživanja za bolovanja od HZZO – a u iznosu od 44.417,00 kn.

AOP 140 – potraživanja za prihode poslovanja iznose 264.825,00 kn. Odnose se na potraživanja za opskrbnine i telefonske usluge u iznosu od 288.893,00 kn, usluge od zakupa poslovnog prostora u iznosu od 41.195,00 kn. Ispravak potraživanja iznosi 65.263,00 kn.

AOP 161 – rashodi budućih razdoblja u iznosu od 856.050,00 kn odnose se na plaću za prosinac 2019. godine koja je isplaćena u siječnju 2020. godine.

AOP 164 – ukupne obveze za rashode poslovanja iznose 1.794.062,00 kn , a odnose se na obveze za zaposlene u iznosu od 856.050,00 kn , obveze za materijalne rashode u iznosu od 926.769,00 kn, obveze za financijske rashode u iznosu od 1.236,00 kn te ostale obveze u iznosu od 10.007,00 kn.

AOP 175 – obveze za nabavu nefinancijske imovine iznose 5.257.377,00 kn. Navedene obveze znatno su veće u odnosu na prošlu godinu zbog provođenja EU projekta Energetske obnove.

**IZVJEŠTAJ O OBVEZAMA**

Stanje obveza na početku izvještajnog razdoblja iznosi 1.542.726,00 kn (AOP 001), a u izvještajnom razdoblju obveze su povećane za 24.222.468,00 kn (AOP 002). Dio obveza podmiren je u iznosu od 18.686.664,00 kn (AOP 019). Stanje obveza na kraju izvještajnog razdoblja iznosi 7.078.530,00 kn (AOP 036). Dospjele obveze iznose 1.945.153,00 kn (AOP 037), a nedospjele 5.133.376,00 kn (AOP 090). Iznos od 231.005,00 kn (AOP 011) odnosi se na povrat sredstava Varaždinskoj županiji. Navedena novčana sredstva dobivena su iz županijskog proračuna u 2017. godini za izradu Glavnog projekta što je bilo potrebno da bi se ustanova mogla prijaviti na Otvoreni poziv Ministarstva graditeljstva i prostornog uređenja pod nazivom „Energetska obnova i korištenje obnovljivih izvora energije u zgradama javnog sektora.“

**OBRAZAC RAS – funkcijski**

AOP 125 – obuhvaća rashode za funkciju 10 – Socijalna zaštita

Rashodi poslovanja – 16.810.413,00 kn

Rashodi za nabavu nefinancijske imovine – 6.698.800,00 kn

**OBRAZAC PVRIO**

AOP 001 – promjena na navedenoj poziciji prikazuje povećanje od 14.131,00 kn koje se odnosi na višak sitnog inventara po inventuri.

Varaždin, 31. siječanj 2020.

Osoba za kontaktiranje: Nikolina Hrg, struč.spec.oec

Telefon: 042/407 258

Zakonski predstavnik:

Vesna Vidović – Oreški, mag.soc.rada